ก่อนหน้านี้เป็นภูมิแพ้อากาศมาค่ะ กินข้าวได้น้อย กินไปนิดเดียวรู้สึกอิ่มเร็วแล้วสักพักมีอาการเหมือนจะอ้วก เบื่ออาหาร น่าจะเป็นกรดไหลย้อนรึป่าวคะ
สวัสดีค่ะ อาการกินแล้วอิ่มเร็ว คลื่นไส้ เบื่ออาหารดังกล่าวมานั้น อาจจะเกิดจากการมีภาวะกรดไหลย้อน กระเพาะอาหารอักเสบ มีแผลในกระเพาะอาหารหรือลำไส้เล็กส่วนต้น หรือถ้าเป็นเฉียบพลัน ปวดท้อง มีถ่ายเหลวร่วมด้วย อาจเป็นภาวะอาหารเป็นพิษได้เช่นกันเบื้องต้นดื่มน้ำมากๆ ผสมเกลือแร่จิบด้วยได้ รับประทานอาหารอ่อนๆและย่อยง่าย หลีกเลี่ยงอาหารที่กระตุ้นให้มีอาการ ไม่กินแล้วนอนทันทีถ้าเป็นเรื่องกรดไหลย้อนที่เป็นไม่มาก การปรับพฤติกรรมดังกล่าวไปอาจช่วยได้บางส่วน แต่ถ้ายังมีอาการเป็นมากขึ้นเรื่อยๆ กินได้น้อย อาเจียนเยอะ ถ่ายดำ ถ่ายเป็นเลือด ควรไปพบแพทย์เพื่อตรวจเพิ่มเติมและรับยาลดกรดภายใต้การดูแลของแพทย์ถ้ามีข้อบ่งชี้